‘กรุงไทย’ล่าเงินฝาก7เดือนจ่ายสูง3.7%
กรุงไทยออกเงินฝากตั๋วบี/อีแค่ 7 เดือนจ่าย 3.55-3.70%
10 ส.ค. 2554

กรุงไทยออกเงินฝากตั๋วบี/อีแค่ 7 เดือนจ่าย 3.55-3.70%
นายชัยณรงค์ เอื้อสิทธิชัย ผู้อำนวยการฝ่ายอาวุโส สายงานธุรกิจรายย่อยและเครือข่าย ธนาคารกรุงไทย เปิดเผยว่า เพื่อให้ลูกค้าและประชาชนได้รับประโยชน์สูงสุดจากการออม ธนาคารจึงได้ออก 2 ผลิตภัณฑ์เงินออมระยะสั้น แต่จ่ายดอกเบี้ยในอัตราที่สูงให้กับประชาชนเลือกลงทุนตามความต้องการ แบ่งเป็นเงินฝากประจำพิเศษระยะเวลา 7 เดือน และตั๋วแลกเงิน KTBB/E พิเศษอายุ 7 เดือน ลูกค้าสามารถเปิดบัญชีเงินฝาก หรือซื้อตั๋วแลกเงินได้ที่ทุกสาขาทั่วประเทศ ระหว่างวันที่ 26 ก.ค.29 ส.ค.นี้
เงินฝากประจำพิเศษระยะเวลา 7 เดือน ฝากขั้นต่ำครั้งละ 5 หมื่นบาท จ่ายดอกเบี้ยทุกเดือนในอัตรา 3.55% ส่วนตั๋วแลกเงิน KTBB/E พิเศษอายุ 7 เดือน ยอดซื้อขั้นต่ำครั้งละ 1 แสนบาท อัตราดอกเบี้ย 3.70% จ่ายดอกเบี้ยพร้อมเงินต้นเมื่อครบกำหนด 
ธนาคารกรุงศรีอยุธยาประกาศขึ้นดอกเบี้ยเงินฝากทุกประเภท 0.05-.025% แต่ได้ปรับลดดอกเบี้ยตั๋วแลกเงินอายุ 3 เดือน จาก 2.30-2.50% เป็น 2.25-2.40% ส่วนตั๋วบีอีอายุ 6 เดือน ขึ้นจาก 2.10-2.65% เป็น 2.25-2.75% ตั่วบีอีอายุ 12 เดือน ขึ้นจาก 2.65-2.70% เป็น 2.75-2.95% และขึ้นดอกเบี้ยเงินกู้ทุกประเภท 0.25%